《次临封八景韵 其六 南寺钟声》
明代·叶高

古寺林深远俗氛，晓钟风送北溪闻。几声倏落城楼月，馀韵徐开岛屿云。

画舫客惊蝴蝶梦，青编人剔蠹鱼勤。悬知响寂皆成幻，撞破平陈煮海勋。

作者简介：叶高，字子升。封川（今广东封开县）人。明神宗万历三十九年（一六一一）贡生。官吴川县训导，升广西武缘县教谕。事见明方尚祖修、清胡璿续修康熙《封川县志》卷一七。